paragraph_text: Sveučilište „Svetog Klementa Ohridskog” u Sofiji (bug. Софийски университет „Св. Климент Охридски”) je najstarije sveučilište u Bugarskoj. Osnovano je 1. listopada 1888. godine u Sofiji<ref>, deset godina nakon oslobođenja Bugarske. U početku je imao četiri redovna i tri dodatna predavača i četrdesetidevetero studenata. Sveučilište je osnovano kao viši pedagoški tečaj pri Prvoj muškoj gimnaziji, postalo je viša škola 8. prosinaca 1888. i sveučilište 1904. godine. Zgrada sveučilišta izgrađena je između 1924. i 1934. novčanim prilozima braće Evlogija i Hrista Georgijeva, a njihove skulpture danas se nalaze na fasadi. Prvi rektor sveučilišta bio je jezikoslovac Aleksandar Teodorov-Balan. Sastoji se od šesnaest fakulteta i tri posebna odsjeka te broji oko 22 000 studenata.<ref>